ཁཏཱ་ལའི་བླ་མས་ནང་པའི་གཞུང་གི་ལྟ་ཚུལ་རྣམས་ངོ་སྤྲོད་བྱས་སོང་།ཁོང་གིས་ནང་པའི་གཞུང་དུ་རྡུལ་ཕྲན་ལ་ཕྲ་རགས་ཀྱི་རིགས་གཉིས་ཕྱེས་ཡོད་པར་བརྗོད།རྡུལ་ཕྲན་ཆེས་ཕྲ་ཤོས་དེ་ནི།རྡུལ་ཕྲ་རབ་ཡིན།རྡུལ་ཕྲ་རབ་ནི།རྡུལ་ཕྲན་རྣམས་ཀྱི་རྨང་གཞི་ཡིན།རྡུལ་ཕྲ་རབ་ནི་དུས་ཀུན་དུ་གནས་ཡོད་པ་ཞིག་ཡིན།ཁོང་གིས་ནང་པས་ཚན་རིག་ཞིབ་འཇུག་གི་ཁྲོད་ནས་ཤེས་བྱ་གསར་བ་སྦྱངས་དགོས་པར་གསུངས།སྐབས་དེར།ཏ་ཝེ་ཊིབྷོམ་གྱིས་ཁོང་ལ་འདི་ལྟར་དྲིས།ཁྱེད་ཀྱིས་དུས་ཀྱི་ཐད་ལ་ལྟ་ཚུལ་ཅི་ཞིག་འཛིན་གྱི་ཡོད་དམ།ཏཱ་ལའི་བླ་མ་ན་རེ།གལ་སྲིད།སྤྱིར་བཏང་གི་དུས་ཚོད་དེ་བཤད་པ་ཡིན་ན།དེ་ནི་རང་རྐྱ་བ་ཞིག་ཏུ་འདོད་ཀྱི་ཡོད།ཡིན་ན་ཡང་།དུས་ཚོད་ལ་ཞིབ་ཚགས་པའི་སྒོ་ནས་བརྟག་ཅིང་དཔྱད་ན།དེ་ནི་འགྲེལ་རྗོད་བྱེད་ཁག་པོ་ཞིག་ཡིན།རྒྱུ་མཚན་ནི།དུས་ཚོད་ནི་རྒྱུ་རྐྱེན་གཞན་ལ་བརྟེན་ཞིང་།རྒྱུ་རྐྱེན་གཞན་ལ་བརྟེན་པའི་དངོས་པོ་ཞིག་ཡིན།